akse
        
         (botanikk)
Store norske leksikon,Biologi,Vitenskapsgrener i biologien,Botanikk,Planteanatomi,Plantenes form,Stengel og stamme
Akser i en plante er deler av planten som danner sideorganer. Den første aksen som dannes hos frøplanter går fra rotenden til skuddenden. En stamme med sidegrener, en gren med kvister, en kvist eller en stengel med blad, eller toppen av en blomsterstengel med kransene av blomsterblad i en blomst er noen eksempler på akser med sideorganer.
Oversiden av et blad (den som vender seg mot skuddspissen) kalles den adaksiale siden, mens undersiden kalles den abaksiale siden. Når frøemner sitter i midten av en fruktknute, festet til punktet der fruktknutens skillevegger møtes, kalles det aksil placentasjon. Aksedannelse i blomsterplanters embryo Den første aksen i blomsterplanter dannes allerede inne i frøet, i plantens embryo. Den ene enden av embryoet utvikler seg til plantens rotende, mens den andre enden utvikler seg til skuddenden. Denne polariteten kan til og med være til stede i eggcellen før den er befruktet. Det aksiale og radiale systemet Planter med sekundær tykkelsesvekst danner et såkalt sekundært ledningsvev. Cellene som leder vann og løste stoffer i dette vevet (vedrør, trakeider og silrør hos blomsterplanter og trakeider og silceller hos nakenfrøete planter) er langstrakte loddrett sett. Disse cellene utgjør det aksiale systemet, som motsetning til margstrålene, som danner det radiale systemet. Les mer i Store norske leksikon polaritet - botanikk aksil akselknopp birot forgrening apikalmeristem apikal dominans